इस राशि के बारे में जानकारी देने के तुरंत बाद सरकार ने घोषणा की कि वह उन लोगों के खिलाफ कार्रवाई करेगी जिन्होंने विदेश में जमा कालेधन और परिसंपत्तियों का खुलासा नहीं किया है। सरकार के खुलासे पर कांग्रेस ने कटाक्ष करते हुए कहा कि प्रधानमंत्री नरेंद्र मोदी के काले धन के संबंध में किए गए दावे का खोखलापन अब पूरे देश के सामने है। पार्टी ने स्वतंत्रता दिवस के मौके पर किए गए मोदी के दावे पर भी सवाल उठाया जिसमें उन्होंने कहा था कि नए कानून की अनुपालन सुविधा के तहत 6,500 करोड़ रुपए की अघोषित विदेशी परिसंपत्ति का खुलासा हुआ है।